Za druga značenja vidi Širine (razvrstavanje).
Koordinate: 45°46′07″N 18°33′38″E﻿ / ﻿45.768611°N 18.560555°E﻿ / 45.768611; 18.560555

*Karta Hrvatske > Širine*

Putokaz s državne ceste D517 prema Širinama (foto: 2014)
Jablanovi na ulazu u Širine (foto: 2014)
**Širine** (mađarski *Braidaföld* [ˈbrɒjdɒføld]), naselje (pustara) u Općini Petlovac Osječko-baranjske županije (Republika Hrvatska).

Geografski položaj
------------------

**Širine** su smještene u sjeverozapadnom dijelu Baranje, u mikroregiji Baranjske nizine Istočnohrvatske ravnice. Udaljene su 3,9 km sjeveroistočno od općinskog sjedišta Petlovca i 4,5 km zapadno od Belog Manastira, leže na nadmorskoj visini od 94 m.

### Susjedna naselja

Područje naselja Širine ograničeno je sa sjevera i istoka područjem naselja Šumarina, s jugoistoka i juga područjem naselja Beli Manastir, s juga i jugozapada područjem naselja Petlovac i sa zapada područjem naselja Luč.

### Ceste

Širine se nalaze s desne strane državne ceste D517 između Belog Manastira i Petlovca, uz raskršće državne cesta D517 (Beli Manastir /D7/ - Belišće - Valpovo /D34/), lokalne ceste L44007 (Širine - D517) i nerazvrstane ceste do naselja Sudaraž.

Na području naselja Širine nalazi se nadvožnjak u čvoru "Beli Manastir" na dionici Autoceste A5 (granica R. Mađarske - Beli Manastir - Osijek). Nadvožnjak je izgrađen 2019-2020. godine i nalazi se kod nekadašnje Drumarske kuće između Belog Manastira i Širina i sada preko njega prelazi državna cesta D517 (Beli Manastir – Petlovac i dalje).

### Prometne veze

Autobusnim vezama Širine su povezane s Belim Manastirom, Petlovcem, Baranjskim Petrovim Selom i Osijekom (preko Bolmana - Jagodnjaka - Darde - Bilja).

Širine su nekada bile željeznička stanica na pruzi Baranjsko Petrovo Selo - Petlovac - Širine - Beli Manastir. Zgrada te željezničke stanice postoji i danas (XII/2000) i koristi se kao stambeni objekt.

Stanovništvo
------------

### Tabela (2021)

Na Popisu stanovništva u Hrvatskoj 2021. godine naselje Širine imalo je **26** stanovnika.

| Pregled broja stanovnika po godinama  |
| --- |
| 1857 | 1869 | 1880 | 1890 | 1900 | 1910 | 1921 | 1931 | 1948 | 1953 | 1961 | 1971 | 1981 | 1991 | 2001 | 2011 | 2021 |
| 0 | 121 | 0 | 0 | 194 | 190 | 0 | 0 | 537 | 322 | 306 | 311 | 219 | 170 | 86 | 58 | 26 |
|

### Grafikon (2021)

***1) Grafikon kretanje broja stanovnika Širina od 1869. do 2021.***  

Napomene o popisima stanovništva

---

Na popisima stanovništva Širine se iskazuju kao dio naselja od 1869. godine, a za godine 1880, 1890, 1921. i 1931. podaci o broju stanovnika uključeni su u podatke za naselje Šumarinu. Broj stanovnika kretao se ovako: **121** (1869), **194** (1900), **190** (1910), **537** (1948), **322** (1953), **306** (1961), **311** (1971), **219** (1981), **170** (1991), **86** (2001), **58** (2011) i samo **26** (2021).

### Popis 1991.

Na popis stanovništva u Hrvatskoj 1991. godine naselje Širine imalo je **170** stanovnika sljedećeg nacionalnog sastava:

| Popis 1991. |
| --- |
|  |  |  |  |  |
| Hrvati |    |  70 |  41.17% |
| Jugoslaveni |    |  25 |  14.70% |
| Mađari |    |  20 |  11.76% |
| Srbi |    |  18 |  10.58% |
| Nijemci |    |  14 |  8.23% |
| Slovenci |    |  12 |  7.05% |
| Crnogorci |    |  4 |  2.35% |
| Albanci |    |  1 |  0.58% |
| Turci |    |  1 |  0.58% |
| neopredijeljeni  |    |  3 |  1.76% |
| region. opredij. |    |  2 |  1.17% |
| **Ukupno**: 170 |

### Nacionalni sastav (2011)

Prema popisu iz 2011. godine, u Širinama je živjelo 58 stanovnika. Stanovništvo je relativno najviše hrvatsko (44%), te mađarsko (27%) i srpsko (20%).

### Prezimena stanovnika

Prema popisu stanovništva iz 2011. godine **20 najčešćih prezimena** u Širinama su:

* Hosinger, Kocet, Manojlović, Uglik, Frein, Ileš, Jajčanin, Kovačević, Takač, Majerhof, Varga, Vuković, Bečanović, Bogatin, Bolić, Cikovac, Dodlek, Habi, Jež, Jovandić,

a nekad su najčešća **prezimena** bila:

* Mihaljević, Cener, Gebeleš, Bežan, Brekalo, Ferenčević, Habi, Henc, Ileš, Ilić, Kocet, Kolarić, Kovač, Majerhof, Mandrić, Melmajer, Meštrić, Mirković, Ošlaj, Pakši.

Historija
---------

Do 1991. godine Širine su bile zaselak naselja Šumarina, a otada su samostalno naselje.

Privreda
--------

Gospodarsku osnovu Širina čini ratarstvo i stočarstvo. U naselju je bilo sjedište beljskog pogona Poljoprivreda Širine.

Društvo i kultura
-----------------

### Sport

Od 1948/49. pa do 1985/86. godine u Širinama je postojao nogometni klub, prvo pod imenom **Borac**, a onda NK "Proleter.

### Udruge

U Registar udruga Republike Hrvatske Arhivirano 2019-01-22 na Wayback Machine-u nije upisana ni jedna udruga sa sjedištem u Širinama (stanje: X/2018).

Istaknute osobe
---------------

* Miladin Manojlović, nekadašnji spiker Radio Belog Manastira i Radio Beograda, kasnije i novinar Radio Beograda i Televizije Beograd.

Znamenitosti i zanimljivosti
----------------------------

* Stanovnici Širina su Širinčani.
* Ime naselja Širine izgovara se s kratkosilaznim naglaskom na prvom slogu, za razliku od opće imenice *širine*, koja se izgovara s kratkouzlaznim naglaskom, ali na drugom slogu.
* Širine pripadaju **Župi sv. Marije Magdalene** iz Luča, Baranjski dekanat Đakovačko-osječke nadbiskupije, a pravoslavni vjernici Srpskoj pravoslavnoj parohiji belomanastirskoj.

Ulice
-----

* Širine

Izvori i vanjske veze
---------------------

1. ↑  DZS: *Popis stanovništva, kućanstava i stanova 2011. Prvi rezultati po naseljima*, Zagreb, 2011.
2. ↑  Mirovna grupa Oaza: *"Proradio nadvožnjak kod Širina"*. oaza-bm.hr - Beli Manastir, 9. IX. 2020.
3. ↑  DZS: *Naselja i stanovništvo Republike Hrvatske 1857.-2001.*
4. ↑  DZS: *Stanovništvo prema starosti i spolu po naseljima, popis 2011.* - **Općina Petlovac**
5. ↑  DZS: *Popis 2021-Stanovništvo po naseljima.xlsx*   
 DZS: *Popis 2021-Stanovništvo po gradovima-opcinama.xlsx*
6. 1 2  Acta Croatica: *Toponim: Širine*, pristupljeno: 13. XI. 2018.

* Baranjska građa
* Mirovna grupa Oaza (5. IX. 2014): *"Put za Širine"*
* Hrčak (XI. 2015): *"Beli Manastir – Širine, zaštitna istraživanja prapovijesnog i srednjovjekovnog nalazišta AN 2A na dionici autoceste A5 Beli Manastir – Osijek – Svilaj 2014. godine"*
* Ivica Getto: *Baranjska siva zona: Od pustara do pustoši*. glas-slavonije.hr - Osijek, 23. II. 2019.
* Mirovna grupa Oaza: *Svi članci vezani za Širine*

Šabloni
-------

| * p
* r
* u
Naselja u sastavu Općine Petlovac |
| --- |
| **Općina Petlovac •••**   Baranjsko Petrovo Selo • Luč • Novi Bezdan • Novo Nevesinje • Petlovac • Sudaraž •  Širine • Torjanci • Zeleno Polje |  |

| * p
* r
* u
Samostalna naselja u Baranji |
| --- |
| Baranjsko Petrovo Selo, Batina, Beli Manastir, Bilje, Bolman, Branjina, Branjin Vrh, Čeminac, Darda, Draž, Duboševica, Gajić, Grabovac, Jagodnjak, Jasenovac, Kamenac, Karanac, Kneževi Vinogradi, Kneževo, Kopačevo, Kotlina, Kozarac, Kozjak, Luč, Lug, Majške Međe, Mece, Mirkovac, Mitrovac, Novi Bezdan, Novi Bolman, Novi Čeminac, Novo Nevesinje, Petlovac, Podolje, Podravlje, Podunavlje, Popovac, Sokolovac, Sudaraž, Suza, Šećerana, Širine, Šumarina, Švajcarnica, Tikveš, Topolje, Torjanci, Tvrđavica, Uglješ, Vardarac, Zeleno Polje, Zlatna Greda, Zmajevac |